Document ID: 31997D0102

EUROOPAN PARLAMENTIN JA NEUVOSTON PÄÄTÖS N:o 102/97/EY,
tehty 16 päivänä joulukuuta 1996,
yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 129 artiklan,
ottavat huomioon komission ehdotuksen (1),
ottavat huomioon talous- ja sosiaalikomitean lausunnon (2),
ottavat huomioon alueiden komitean lausunnon (3),
noudattavat perustamissopimuksen 189 b artiklassa määrättyä menettelyä sovittelukomitean 1 päivänä lokakuuta 1996 hyväksymän yhteisen vastauksen osalta (4),
sekä katsovat, että
(1) huumausaineiden väärinkäyttö on huolestuttavasti lisääntynyt jäsenvaltioissa, ja sillä on vakavia vaikutuksia yksilöiden terveyteen ja väestön hyvinvointiin,
(2) Euroopan parlamentti on perustamalla vuonna 1985 Euroopan yhteisön jäsenvaltioiden huumeongelmaa käsittelevän tutkintakomitean osoittanut olevansa kiinnostunut niiden tekijöiden perusteellisesta tutkimisesta, jotka saavat aikaan huumausaineiden kysyntää ja mahdollistavat huumausaineiden tuotannon ja jakelun jatkumisen,
(3) Euroopan parlamentti on tätä ongelmaa koskevissa päätöslauselmissaan (5) esittänyt joukon ehdotuksia, erityisesti yhteisön tasolla toteutettavasta toiminnasta huumausaineiden väärinkäytön ehkäisemiseksi,
(4) Eurooppa-neuvosto korosti 25 ja 26 päivänä kesäkuuta 1990 Dublinissa pidetyssä kokouksessaan, että "jokaisen jäsenvaltion velvollisuutena on kehittää sopiva ohjelma huumausaineiden kysynnän vähentämiseksi", ja "katsoi, että kunkin jäsenvaltion tehokas toiminta sekä tätä tukevat kahdentoista jäsenvaltion ja yhteisön yhteinen toiminta olisi asetettava erääksi ensisijaisista lähivuosien tavoitteista",
(5) huumausaineiden väärinkäytön ehkäisemisestä annettujen neuvoston päätöslauselmien, julistusten ja päätelmien perusteella ja erityisesti Roomassa 14 ja 15 päivänä joulukuuta 1990 pidetyssä Eurooppa-neuvoston kokouksessa Euroopan tasolla tapahtuvaa huumausaineiden torjuntaa koskevien painotusten perusteella yhteisön tasolla toteutettavat toimet ovat osaltaan tukeneet jäsenvaltioiden ponnisteluja,
(6) vastauksena kansanterveyden alaan kuuluvasta toimintasuunnitelmasta 24 päivänä marraskuuta 1993 annettun komission tiedonantoon neuvosto antoi 2 päivänä kesäkuuta 1994 päätöslauselman (6), jonka mukaan humausaineiden väärinkäyttö kuuluu yhteisön toiminnan ensisijaisiin tehtäviin, joiden osalta komissiota kehotetaan esittämään ehdotuksia toteutettaviksi toimiksi,
(7) asetuksella (ETY) N:o 302/93 (7) perustettiin Euroopan huumausaineiden ja niiden väärinkäytön seurantakeskus (EDMC), jonka tehtävänä on toimittaa yhteisölle ja sen jäsenvaltioille luotettavia ja vertailukelpoisia tietoja huumausaineista ja niiden väärinkäytöstä,
(8) EDMC:n perustamisesta annetun asetuksen mukaisesti se pyrkii toimimaan aktiivisesti yhteistyössä kansainvälisten järjestöjen ja muiden, erityisesti huumausaineisiin liittyvistä kysymyksistä vastaavien eurooppalaisten, valtiollisten tai valtioista riippumattomien elinten kanssa,
(9) Brysselissä 29 päivänä lokakuuta 1993 kokoontunut Eurooppa-neuvosto korosti Euroopan unionista tehdyn sopimuksen voimaantullessa annetussa julistuksessa, että sopimus muodostaa "kehykset hallinnollisille rakenteille, jotka mahdollistavat rajat ylittävien yhteiskunnallisten ongelmien, kuten huumausaineiden paremman hallinnan. . .",
(10) huumausaineisiin liittyvät ongelmat vaativat täysin yhteensovitetun ja kokonaisvaltaisen lähestymistavan, kuten Eurooppa-neuvosto totesi kokouksessaan Brysselissä 10 ja 11 päivänä joulukuuta 1993,
(11) monitieteisellä lähestymistavalla varmistettaisiin erityisesti, että ilmiön sosiaaliset ja yksilölliset vaikutukset otetaan huomioon huumausaineiden väärinkäyttäjien terveyteen ja sosiaaliseen asemaan liittyvien vahingollisten seurausten rajoittamiseksi,
(12) huumausaineiden väärinkäyttö on ainoa vitsaus, joka mainitaan nimeltä Euroopan yhteisön perustamissopimuksen kansanterveyttä koskevissa määräyksissä, ja se kuuluu sen vuoksi yhteisön toiminnan ensisijaisiin tehtäviin komission vahvistaman kansanterveyden alan toimintasuunnitelman mukaisesti,
(13) huumausaineiden väärinkäyttö on merkittävä terveydellinen ongelma, joka on ehkäistävissä,
(14) huumausaineiden väärinkäytön ehkäisyyn suunnitellun yhteisön strategian tulisi perustua kokonaisvaltaiseen huumausaineiden väärinkäytön ehkäisyä koskevaan lähestymistapaan,
(15) tämä ohjelma on olennainen osa Euroopan unionin huumausaineiden vastaista toimintaa koskevasta suunnitelmasta (1995-1999) 23 päivänä kesäkuuta 1994 Euroopan parlamentille ja neuvostolle annettua komission tiedonantoa, josta neuvosto lausui kantansa 2 päivänä kesäkuuta 1995 tekemissään päätelmissä,
(16) yhteisön toiminta huumausaineiden väärinkäytön ehkäisemisen tukemiseksi mahdollistaa laajutensa ja vaikutustensa vuoksi sen, että voidaan paremmin myötävaikuttaa perustamissopimuksen 129 artiklan ja erityisesti sen 1 kohdan toisen alakohdan mukaisten tavoitteiden toteutumiseen,
(17) olisi vahvistettava yhteistyötä toimivaltaisten kansainvälisten järjestöjen ja kolmansien maiden kanssa,
(18) olisi käynnistettävä monivuotinen ohjelma, jossa määritetään selvästi yhteisön toimien tavoitteet, ja valittava sekä ensisijaiset toimet huumausaineiden väärinkäytön ja siihen liittyvien ongelmien torjumiseksi että sopivat arviointimenetelmät,
(19) ohjelman tavoitteena on oltava osallistuminen huumausaineiden väärinkäytön vastaiseen toimintaan ehkäisemällä huumaavien aineiden ja psykotrooppisten aineiden käyttöön sekä muiden huumaamistarkoituksessa käytettävien tuotteiden sekakäyttöön liittyvää riippuvuutta,
(20) yhteisön strategiassa on korostettava tietoja, tutkimusta ja arviointia sekä tiedotusta, terveyskasvatusta ja koulutusta, ja siinä on otettava huomioon ilmiön monisyisyys, siihen liittyvät vaarat sekä terveyden suojelun ja elämän laadun kannalta ratkaisevien monipuolisten terveys- ja sosiaalitoimien perustava merkitys,
(21) kyseinen strategia on yhdenmukainen muiden yhteisön ohjelmien ja aloitteiden yhteydessä toteutettujen toimenpiteiden kanssa, erityisesti kansanterveyden ja sosiaalitoimen alalla,
(22) yhteisön terveydenhuollon toimintaohjelmaan kuuluu erityistoimenpiteitä alkoholin väärinkäytön sekä siitä aiheutuvien terveydellisten ja sosiaalisten vaikutusten torjumiseksi sekä toimenpiteitä lääkkeiden järkevän käytön edistämiseksi; ohjelma sisältää erityistoimenpiteitä kaikentyyppisten huumausaineiden ja psykotrooppisten aineiden käytön ehkäisemiseksi, mukaan lukien uudet synteettiset huumeet sekä eri tuotteiden käyttäminen yhdessä huumausaineina (moniriippuvuus),
(23) olisi parannettava huumausaineiden, niiden väärinkäytön ja niiden seurausten tuntemusta sekä sellaisten keinojen ja menetelmien tuntemusta, joilla voidaan ehkäistä huumausaineiden väärinkäyttöä ja siihen liittyviä vaaroja,
(24) samanaikaisesti yleisten ehkäisevien toimien kanssa olisi harjoitettava erityisryhmiin, varsinkin nuoriin ja syrjäytyneisiin kohdennettua ehkäisyä välttäen huumausaineiden väärinkäyttäjiin liittyviä vakiintuneita mielikuvia,
(25) sosiaalis-taloudelliset olosuhteet on otettava huomioon huumausaineiden väärinkäytön ehkäisemisessä, ja ne voivat näin ollen vaikuttaa siihen tähtääviin toimenpiteisiin,
(26) vankilaympäristö on yksi niistä ympäristöistä, joiden osalta ehkäisytoiminta vaikuttaa tarpeelliselta,
(27) on tärkeää, että komissio varmistaa tämän ohjelman toteuttamisen tiiviissä yhteistyössä jäsenvaltioiden kanssa; tämän vuoksi olisi tarpeen säätää menettelystä, jolla voidaan varmistaa jäsenvaltioiden täysipainoinen osallistuminen ohjelman toteuttamiseen,
(28) Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä,
(29) toiminnalliselta kannalta olisi turvattava aiempien vuosien panostukset valtioista riippumattomien järjestöjen verkoston luomiseksi yhteisöön ja kaikkien asianomaisten tahojen toiminnan vireille saattamiseksi sekä kehitettävä niitä; huumausaineiden väärinkäytön ehkäisemiseksi tulisi edistää monitieteistä sekä julkisen ja yksityisen sektorin välistä yhteistyötä, jossa ovat mukana valtioista riippumattomat järjestöt,
(30) olisi kuitenkin vältettävä mahdollista päällekkäistä työtä edistämällä kokemusten vaihtoa ja kehittämällä yhdessä yhteisölle suunnattuun tiedottamiseen, terveyskasvatukseen ja terveysalan henkilöstön sekä huumausaineiden väärinkäytön ehkäisyyn osallistuvien eri ryhmien jäsenten koulutukseen tarkoitettuja peruskokonaisuuksia, jotka voivat olla erityiskohderyhmille tarkoitettuja,
(31) tämän ohjelman tavoitteet ja toimet sen toteuttamiseksi kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja ovat siten olennainen osa yhteisön muuta politiikkaa; tarkoituksena on käyttää muiden yhteisön poliitikkojen, ohjelmien ja välineiden tarjoamia mahdollisuuksia huumausaineiden väärinkäytön ehkäisemisen tehostamiseksi,
(32) toimintaohjelman merkityksen ja vaikutusten lisäämiseksi olisi siihen kuuluvia toimia jatkuvasti arvioitava erityisesti niiden tehokkuuden ja tavoitteiden toteutumisen kannalta sekä kansallisella että yhteisön tasolla ja tarvittaessa mukautettava niitä,
(33) tällä päätöksellä vahvistetaan ohjelman kokonaiskeston ajaksi rahoituspuitteet, jotka muodostavat 6 päivänä maaliskuuta 1995 Euroopan parlamentin, neuvoston ja komission julistuksen 1 kohdassa tarkoitetun ensisijaisen ohjeen budjettivallan käyttäjälle vuotuisen talousarviomenettelyn yhteydessä, ja
(34) tämän ohjelman keston olisi oltava viisi vuotta, jotta toimien toteuttamiselle jäävä aika olisi riittävä asetettujen tavoitteiden saavuttamiseksi,
OVAT PÄÄTTÄNEET SEURAAVAA:
1 artikla
Ohjelman hyväksyminen
1. Hyväksytään huumausaineiden väärinkäytön ehkäisemistä koskeva yhteisön toimintaohjelma, jäljempänä `tämä ohjelma`, 1 päivänä tammikuuta 1996 alkavaksi ja 31 päivänä joulukuuta 2000 päättyväksi ajaksi osana kansanterveyden alaan kuuluvaa toimintasuunnitelmaa.
2. Tämän ohjelman tavoitteena on osaltaan myötävaikuttaa huumausaineiden väärinkäytön vastaiseen toimintaan erityisesti edistämällä jäsenvaltioiden välistä yhteistyötä, tukemalla niiden toimia ja edistämällä niiden politiikkojen ja ohjelmien yhteensovittamista huumaavien aineiden ja psykotrooppisten aineiden käyttöön sekä muiden huumaamistarkoituksessa käytettävien tuotteiden yhteiskäyttöön liittyvän riippuvuuden ehkäisemiseksi.
3. Tämän ohjelman mukaisesti toteutettavat toimet sekä niiden erityistavoitteet esitetään liitteessä olevissa seuraavissa otsikkokohdissa:
A. Tiedot, tutkimus, arviointi
B. Tiedotus, terveyskasvatus ja koulutus
2 artikla
Toteuttaminen
1. Komissio varmistaa liitteessä esitettyjen toimien toteuttamisen 5 artiklan mukaisesti tiiviissä yhteistyössä jäsenvaltioiden kanssa.
2. Komissio toimii yhteistyössä sellaisten laitosten ja järjestöjen kanssa, jotka pyrkivät toiminnallaan vähentämään huumausaineiden kysyntää; se edistää monitieteistä sekä julkisen ja yksityisen sektorin välistä yhteistyötä, jossa ovat mukana valtioista riippumattomat järjestöt.
3. Jäsenvaltioita kehotetaan toteuttamaan tarpeellisiksi katsomansa toimenpiteet tämän ohjelman toteuttamisen yhteensovittamiseksi ja järjestämiseksi kansallisella tasolla.
3 artikla
Talousarvio
1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 27 miljoonaksi ecuksi.
2. Budjettivallan käyttäjä hyväksyy vuosittaiset määrärahat rahoitusnäkymien rajoissa.
4 artikla
Johdonmukaisuus ja täydentävyys
1. Komissio varmistaa, että tämän ohjelman ja muiden asiaan liittyvien yhteisön ohjelmien ja aloitteiden perusteella toteutettavat toimet, mukaan lukien Sokrates-, Leonardo da Vinci- ja Nuorten Eurooppa (III) -ohjelmat, yhteisön tutkimuksen puiteohjelmaan kuuluva biolääketieteen ja terveysalan tutkimusohjelma sekä sosiaalialan toimet, joilla pyritään edistämään huumeiden väärinkäyttäjien ja entisten väärinkäyttäjien sopeuttamista uudelleen yhteiskuntaan, ovat keskenään johdonmukaisia ja toisiaan täydentäviä.
2. Komissio huolehtii myös, että toteutetussa toiminnassa otetaan huomioon Euroopan huumausaineiden ja niiden väärinkäytön seurantakeskuksen (EDMC) toiminta. Se huolehtii lisäksi yhdessä jäsenvaltioiden kanssa, että yhteisön ensisijaiset tavoitteet ja tarpeet otetaan asianmukaisesti huomioon seurantakeskuksen ohjelmissa.
3. Komissio ja jäsenvaltiot huolehtivat johdonmukaisuudesta Euroopan unionin huumausaineiden vastaista toimintaa koskevan suunnitelman kanssa.
5 artikla
Komitea
1. Komissiota avustaa komitea, jäljempänä `komitea`, joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja.
2. Komission edustaja tekee komitealle ehdotukset tarvittavista toimenpiteistä, jotka koskevat:
a) komitean työjärjestystä,
b) vuosittaista työohjelmaa, jossa osoitetaan toiminnan ensisijaiset tavoitteet,
c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyjä, myös niitä, joihin liittyy yhteistyö kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,
d) arviointimenettelyä,
e) tulosten levityksen ja siirtämisen tapoja,
f) 2 artiklan 2 kohdassa tarkoitettujen laitosten ja järjestöjen kanssa tehtävän yhteistyön muotoja.
Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Tällöin:
- komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä;
- neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa.
3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä.
Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.
Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.
Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.
4. Komission edustaja ilmoittaa komitealle säännöllisesti:
- tämän ohjelman puitteissa myönnetystä rahoitustuesta (määrä, kesto, jakautuminen ja tuen saajat),
- komission ehdotuksista tai yhteisön aloitteista ja tämän ohjelman tavoitteiden saavuttamiseen suoraan yhteydessä olevien alojen ohjelmien toteuttamisesta 4 artiklassa tarkoitetun johdonmukaisuuden ja täydentävyyden varmistamiseksi.
6 artikla
Kansainvälinen yhteistyö
1. Tätä ohjelmaa toteutettaessa edistetään ja toteutetaan yhteistyötä kolmansien maiden ja kansanterveyden alan toimivaltaisten kansainvälisten järjestöjen kanssa 5 artiklassa määrättyä menettelyä noudattaen.
Komissio on yhteistyössä erityisesti Euroopan neuvoston Pompidou-ryhmän, kansainvälisten hallitustenvälisten järjestöjen kuten Maailman terveysjärjestön (WHO), Yhdistyneiden Kansakuntien kasvatus-, tiede- ja kulttuurijärjestön (UNESCO), Kansainvälisen työjärjestön (ILO) ja Yhdistyneiden Kansakuntien kansainvälisen huumausaineohjelman kanssa (UNDCP).
2. Tähän ohjelmaan voivat osallistua assosioituneet Keski- ja Itä-Euroopan maat (KIE-maat) niiden kanssa tehtävissä yhteisön ohjelmiin osallistumista koskevissa assosiointisopimusten lisäpöytäkirjoissa vahvistettujen edellytysten mukaisesti. Ohjelmaan voivat osallistua Kypros ja Malta lisämäärärahojen perusteella ja samojen sääntöjen mukaisesti, joita sovelletaan EFTA-valtioihin, kyseisten maiden kanssa sovittavien menettelyjen mukaisesti.
7 artikla
Seuranta ja arviointi
1. Komissio huolehtii toteutettujen toimien arvioinnista ottaen huomioon jäsenvaltioiden laatimat selvitykset ja käyttäen tarvittaessa apunaan riippumattomia asiantuntijoita.
2. Komissio antaa ohjelman puolivälissä osakertomuksen ja ohjelman toteuduttua lopullisen kertomuksen Euroopan parlamentille ja neuvostolle. Komissio sisällyttää kertomuksiin arviointien tulokset. Se toimittaa kertomukset myös talous- ja sosiaalikomitealle ja alueiden komitealle.
Tehty Brysselissä 16 päivänä joulukuuta 1996.

Labels: 2
4
5
0
15